Фактычна Ніна Андрэеўна нарадзілася ў Мінску. Бацькі яе вярнуліся на радзіму маці, калі пачалася вайна. У сям’і было ні многа ні мала, а сямёра дзяцей. Але двое памерлі, засталося пяцёра. Калі вызвалілі Беларусь, тату Ніны прызвалі ў войска. У тым жа годзе радавы Няхай Андрэй Лявонцьевіч памёр ад ран у шпіталі. Пахаваны ў вёсцы Наваельня Дзятлаўскага раёна Гродзенскай вобласці. Дачка тройчы была на яго магіле.